**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 03.10.2025, ora 08.00 – 04.10.2025, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 04.10.2025, ora 08.00**

**RÂURI:**

**Debitele au fost , în general, în creştere,** ca urmare a precipitațiilor prognozate şi propagării, exceptând râurile din bazinele hidrografice: Tur, Crasna, Barcău, Crișuri și bazinul mijlociu și inferior al Someșului, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe râurile din bazinul hidrografic Bârzava și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișul Negru, Crișul Alb, Moravița, Caraș, Nera, Cerna, Trotuș, Rm. Sărat, Bârlad, bazinul inferior al Bistriței și pe afluenții Prutului.

Este în vigoare **AVERTIZAREA HIDROLOGICĂ** nr. 82 din data de 02.10.2025.

**Debitele vor fi în general în creștere,** ca urmare a precipitațiilor prognozate și propagării, exceptând râurile din bazinul hidrografic Vedea, bazinul inferior al Oltului, bazinele mijlocii și inferioare ale Argeșului, Ialomiței și pe râurile din Dobrogea, unde vor fi în scădere.

Sunt posibile scurgeri pe versanți, torenți, pâraie și creșteri de niveluri și debite, pe unele râuri din zonele de deal și munte, mai ales pe cele din jumătatea de vest a țării, ca urmare a precipitațiilor prognozate și propagării.

Se menține în vigoare **AVERTIZAREA HIDROLOGICĂ** nr. 82 din data de 02.10.2025.

**DUNARE:**

**Debitul la intrarea în țară (secțiunea Baziaș) a fost în uşoară creștere (2450 m3/s), sub media multianuală a lunii octombrie (3850 m3/s).**

În aval de Porţile de Fier debitele au fost în creștere pe sectorul Gruia – Oltenița și în scădere pe sectorul Călărași – Tulcea.

**Debitul la intrarea în** **țară (secțiunea Baziaș) va fi în uşoară creștere (2500 m3/s).**

În aval de Porțile de Fier debitele vor fi în creștere pe sectorul Gruia – Cernavodă și în scădere pe sectorul Hârșova - Tulcea.

**2.** **Situaţia meteorologică în intervalul 03.10.2025, ora 08.00 – 04.10.2025, ora 08.00**

**În ţara,** vremea a fost deosebit de rece în majoritatea zonelor țării, cu abateri negative față de normele perioadei de până la 15 grade, pe arii restrânse, în sud. În Muntenia, Dobrogea și în sudul Moldovei, mai ales ziua, au fost rafale puternice ale vântului (viteze în general de 75...85 km/h) ce au amplificat senzația de frig. Cerul a fost noros, a plouat pe arii extinse, iar în Dobrogea, la începutul nopții, au fost mai ales averse torențiale și descărcări electrice. La munte au fost precipitații mixte, iar la altitudini de peste 1500 m au predominat ninsorile (temporar viscolite) și sa depus strat nou de zăpadă, local consistent în Carpații Meridionali. Cantitățile de apă au fost însemnate pe parcursul zilei în jumătatea de sud a țării, iar noaptea în regiunile estice și sud-estice. În Oltenia și în jumătatea vestică a Munteniei, prin cumulare s-au depășit local 45...55 l/mp, iar în Dobrogea, mai ales în intervale scurte de timp, au fost izolat peste 35...40 l/mp. Este strat de zăpadă la altitudini montane mari și la ora 21 măsura *-în platformele stațiilor meteorologice-* până la 39 cm la Vf. Omu și 20 cm la Bâlea Lac și Vf. Țarcu. Temperaturile maxime au fost cuprinse între 4 grade la Întorsura Buzăului și 19 grade la Constanța-dig și Mangalia. La ora 6 temperatura aerului avea valori cuprinse între 2 grade la Petroșani și 17 grade la Sulina și Sfântu Gheorghe - deltă.

***Observație:*** *au fost emise* ***12 mesaje pentru fenomene meteorologice periculoase imediate:*** *6 avertizări cod portocaliu și 6 atenționări cod galben .*

**La Bucureşti,** vremea a fost închisă și deosebit de rece pentru această perioadă (abataeri negative în jurul a 13 grade). Temporar a plouat, iar la ora 6, cantitățile de apă acumulate au fost de 37 l/mp la Filaret, 40 l/mp la Afumați și 44 l/mp la Băneasa. Vântul a suflat slab și moderat, cu intensificări în prima parte a intervalului, când s-au atins viteze, în general, de 55...60 km/h. Temperatura maximă a fost de 9 grade la toate stațiile meteorologice, iar la ora 6 se înregistrau 9 grade.

**3. Prognoza meteorologică în intervalul 04.10.2025, ora 08.00 – 05.10.2025, ora 08.00**

**În ţara,** valorile termice diurne vor fi în creștere față de ziua anterioară, dar în continuare vor caracteriza o vreme rece, local chiar deosebit de rece pentru această dată calendaristică. Cerul va avea înnorări, cu perioade de variabilitate îndeosebi în prima parte a nopții în sud și sud-est. Va ploua în Banat, Crișana, Maramureș, local în Transilvania și Moldova și izolat în celelalte regiuni. Pe alocuri vor fi cantități de apă de 10...15 l/mp. La munte, la altitudini de peste 1800 m, vor mai fi precipitații sub formă de lapoviță și ninsoare. Vântul va sufla slab și moderat, cu ușoare intensificări la munte, iar mai ales în prima parte a intervalului izolat și în sud-vestul și în estul țării. Temperaturile maxime se vor încadra între 8 și 18 grade, cu valori mai ridicate în Dobrogea spre 20 de grade, iar cele minime vor fi cuprinse între 1 și 10 grade, cu valori mai coborâte în sud-vest. În a doua parte a nopții, pe arii restrânse, se va forma ceață.

**La Bucureşti,** vremea se va ameliora, iar valorile termice diurne vor crește față de ziua precedentă, însă se vor situa în continuare sub cele specifice perioadei. Cerul va fi mai mult noros și vor fi condiții de ploaie. Vântul va sufla slab și moderat. Temperatura maximă se va situa în jurul valorii de 13 grade, iar cea minimă se va situa în jurul valorii de 4 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**APM Argeș** informează că în data de 03.10.2025, ora 09.00, s-a produs o poluare accidentală a solului cu un amestec de 50 litri apă de zăcământ și 5 litri țiței pe o suprafață de cca. 25 mp drum acces și agricol, cauzată de coroziunea conductei de transport de la sonda 548 Leordeni la PMAN 37 Leordeni, zona Leordeni, județul Argeș, aparținând OMV Petrom SA.

Echipa de intervenție s-a deplasat la fața locului, unde a luat următoarele măsuri:

 - a oprit pomparea

 - a izolat zona afectată

 - a remediat conducta

 - a curățat terenul afectat

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

 **DIRECȚIA COMUNICARE ȘI DIGITALIZARE**